Paul Kipsiele Koech

Paul Kipsiele Koech (født 1981) er en kenyansk tidligere friidrettsutøver som spesialiserte seg på 3000 meter hinder. Hans største prestasjoner i internasjonale mesterskap er bronse under sommer-OL 2004 og gull under det afrikanske mesterskapet i 2006, men han ble ikke tatt ut til internasjonale mesterskap i sine beste sesonger, 2007 og 2008. Hans personlige rekord på 7.56,37 stammer fra et Golden League-stevne i Roma i 2005, noe som plasserer ham som nr. 5 gjennom alle tider pr. 8. mai 2011 – i et løp hvor han tapte for Saif Saaeed Shaheen på målstreken. I VM i Helsingfors ble han imidlertid bare nummer sju, seks sekunder bak vinneren Shaheen.

Kipsiele ble ikke tatt ut til VM i Osaka i 2007, men etter VM vant han sesongens eneste Golden League-stevne på distansen med 7.58,80, årsbeste i verden, og vant verdensfinalen i Stuttgart med over sju sekunder. Året etter hadde han også årsbeste i verden med sju sekunders margin, men falt ved vanngravshinderet under det kenyanske uttaket til OL 2008, og ble dermed nummer fire og ikke tatt ut til OL i Beijing.Kenyan Beijing squad announced as trials conclude in Nairobi, IAAF, hentet 8. mai 2011 I 2009 ble han igjen bare nummer seks i uttaksløpet, men forbundet ga ham likevel et wild card til VM i Berlin,http://allafrica.com/stories/200907280935.html Kenya: Wild Card Has Kipsiele On Cloud Nine, Chris Musumba, Daily Nation, hentet fra allafrica.com 8. mai 2011, men ble bare nummer fire i en tetgruppe hvor alle løp under 8.01,50. Denne sesongen hadde han heller ikke årsbeste i verden, og tapte for verdensmester Ezekiel Kemboi i flere andre stevner, blant annet i Doha, Zürich og Thessaloniki. Kipsiele vant Diamond League 2010 sammenlagt med to seire på seks starter; Kemboi hadde også to seire denne sesongen, men stilte bare opp i fire løp – blant annet ett som Kipsiele vant – og var dermed ett poeng bak i sammendraget. Kipsiele ble imidlertid ikke tatt ut til det afrikanske mesterskapet.

Kipsiele har i alt seks seire i Golden League-stevner mellom 2004 og 2009, fire seire i World Athletics Final mellom 2005 og 2008, og to seire i Diamond League-stevner.

 Referanser 

 Eksterne lenker 


Kategori:Personer fra Bomet County i Kenya
Kategori:Kenyanske langdistanseløpere
Kategori:Olympiske bronsemedaljevinnere for Kenya
Kategori:Diamond League-vinnere
Kategori:Medaljevinnere under Sommer-OL 2004
Kategori:Deltakere for Kenya under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Kenya under VM i friidrett 2009
Kategori:Deltakere for Kenya under VM i friidrett 2013
Kategori:Deltakere for Kenya under VM i friidrett innendørs 2008
Kategori:Deltakere for Kenya under Afrikamesterskapet i friidrett 2006